Fyrir var tekin atvikaskýrsla og myndbandsupptaka úr leik SA og Fjölnis í aldursflokki U16 sem leikinn var laugardaginn 14. desember 2019 . Í myndbandsupptökunni sést þegar leikmaður Bjarnarins #91 bregður fæti fyrir leikmann SA sem lendir á battanum af nokkru afli . Samkvæmt 3. grein reglugerðar um Aganefnd ÍHÍ hefur nefndin heimild til að taka fyrir mál sem hún telur ástæðu til að taka fyrir . Nefndin hefur í gegnum framkvæmdastjóra í ÍHÍ aflað sér upplýsinga um líðan leikmannsins . Úrskurður Aganefndar Það er álit aganefndar að ásetningur hafi verið til að fremja brotið , óháð því hvort ásetningurinn hafi náð til afleiðinganna . Þá hefði brotavaldi mátt vera það ljóst að afleiðingarnar gætu orðið alvarlegar . Leikmaðurinn brýtur ólöglega á andstæðingi eftir að dómari hefur stöðvað leikinn . Hver og einn leikmaður er ávallt ábyrgur fyrir því að framkoma og hátterni geti ekki valdið öðrum tjóni . Í þessu ljósi og með tilvísun í fyrri úrskurði aganefndar í sambærilegum málum telur aganefnd hæfilegt að úrskurða eftirfarandi : Leikmaður Fjölnis-Bjarnarins , #91 Hákon Stefánsson er hér með úrskurðaður í fjögurra leikja bann í U16 aldursflokki .